स्विडेन महिला राष्ट्रिय फुटबल टोली
स्विडेन महिला राष्ट्रिय फुटबल टोली  () अन्तर्राष्ट्रिय फुटबल प्रतियोगिताहरूमा स्विडेनको प्रतिनिधित्व गर्ने एक राष्ट्रिय फुटबल टोली हो। यसलाई स्विडेनी फुटबल सङ्घले () नियन्त्रण गर्दछ। यस स्विडेनी राष्ट्रिय टोलीले सन् १९८४ को युरोपेली महिलाको उपाधि जितेको थियो भने यसले सन् २००३ को फिफा महिला विश्वकपको उप विजेता बनेको थियो। टोलीले सन् १९८७, सन् १९९५ र सन् २००१ को युरोपेली महिलाको उपाधि जित्न सफल भएको थियो। टोली हालसम्म ६ वटा ओलम्पिक खेल, ८ वटा फिफा महिला विश्वकपका साथसाथै १० वटा युरोपेली प्रतियोगितामा सहभागिता जनाइसकेको छ। स्विडेनी राष्ट्रिय महिला टोली सन् १९९१, सन् २०११ र सन् २०१९ फिफा महिला विश्वकपमा तेस्रो स्थान प्राप्त गरेको थियो।

फिफाले सन् २००३ मा फिफा महिला विश्व वरीयताको परिचय गराएपछि, टोलील सन् २००३ मै तेस्रो देखि छैटौँ स्थान सम्म कायम रहन सफल भएको थियो। सन् २०१५ मा, टोलीमा केही परिवर्तन आएसँगै यो फिफा महिला विश्व वरियताको सातौँ स्थानमा पुगेको थियो।

जानकारी 
सन् २००३ फिफा महिला विश्वकप स्विडेनमा त्यस वर्षको सबैभन्दा धेरै हेरिएको खेल बनेको थियो। स्विडेन महिला राष्ट्रिय टोलीका लागि लोत्ता सिलिन सर्वाधिक गोलकर्ता हुन्। उनले राष्ट्रको लागि अन्तर्राष्ट्रिय प्रतियोगिताहरूमा हालसम्म ८५ गोल गरिसकेकी छिन्। लोत्ता सिलिनले २९ अक्टोबर २०१४ मा, जर्मनी विरुद्धको खेलमा हाना ल्युङबर्ग को ७२ गोलको किर्तिमानी भङ्ग गरेकी थिइन्। थेरेस सोग्रानले स्विडेनको महिला टोलीको प्रतिनिधित्व गर्दै हालसम्म राष्ट्रको लागि २१४ उपस्थिति बनाएकी छिन्। टोलीको प्रमुख प्रशिक्षकको रूपमा सन् २००५ देखि २०१२ सम्म थोमस देनबीले रहेका थिए भने सन् २०१२ देखि सन् २०१७ सम्म, यो पदमा पिया सुन्धगेले नियुक्त भएकी थिइन्। हाल टोलीका मुख्य प्रशिक्षक पिटर गेर्हार्डसन हुन्।  सन् २००८ मा, चीनको राजधानी बेइजिङमा भएको ओलम्पिक खेलको दुईवटा छनोट खेलमा टोलीले डेनमार्कलाई पराजित गरेसँगै स्विडेनी ओलम्पिक समितिले नतिजा आफ्नो पक्षमा पर्ने अभिलाषाका साथ टोलीमा केही रकम लगानी गरेको थियो। खेलाडीहरूको स्तर उन्नति गर्नका लागि समितिले डेढ लाख भन्दा बढी स्विडेनी क्रोना लगानी गरेको थियो भने यसले समग्रमा १० लाख भन्दा बढी रकम बजेटको रूपमा छुट्याएको थियो। सन् २००५ र सन् २००६ को दमलसेभेस्कनका लागि समितिले कोषमा १००% ले वृद्धि गरेको जनाएको थियो। सन् २०१३ देखि, राष्ट्रिय टोलीको विकास तथा अवस्थाको बारेमा स्विडेनको राष्ट्रिय टेलिभिजन स्भारियाले देन आन्द्रे स्पोर्तेन नामक एक वृत्तचित्र शृङ्खला प्रस्तुत गरेको छ।

इतिहास 

स्विडेनी महिला राष्ट्रिय टोलीले २६ जुलाई १९७४ मा, फिनल्यान्डको विरुद्धमा आफ्नो पहिलो आधिकारिक खेल खेलेको थियो। यसभन्दा अगाडि सन् १९७१ मा, टोलीले पहिलो अनौपचारिक विश्व च्याम्पियनसिपको छनोटको खेल डेनमार्कको विरुद्धमा खेलेको थियो जसमा टोली ०-५ गोल अन्तरले पराजित हुन पुगेको थियो। त्यसपछिका वर्षहरूमा, टोलीले स्क्यानदिनेभियाका छिमेकीहरू विरुद्ध अधिकांश खेलहरू खेलेको थियो। सन् १९८४ मा स्विडेनी महिला टोलीले पहिलो पटक युरोपेली उपाधि हात पारेको थियो जसमा फाइनल खेल दुईवटा चरणमा खेलाइएको थियो। पहिलो पटक स्विडेनले इङ्गल्यान्ड विरुद्धको घरेलु खेलमा १-० ले जित निकालेको थियो। इङ्गल्यान्डसँग टोलीले खेल बराबरी गरेपछि पेनाल्टी सुटआउटमा ४-३ गोल अन्तरले टोलीले खेल जितेको थियो। सन् १९८७ को युरोपेली प्रतियोगितामा टोली फाइनलमा नर्वेसँग पराजित हुँदै उप विजेता बनेको थियो भने सन् १९८९ मा, इटाली विरूद्ध २-१ को जित पछि टोलीले तेस्रो स्थान प्राप्त गरेको थियो।

सन् १९९१ मा चीनमा भएको पहिलो विश्वकपमा स्विडेनले जर्मनीलाई ४-० गोल अन्तरले पराजित गरेको थियो। सन् १९९५ मा, युरोपेली प्रतियोगितामा स्विडेनले जर्मनीको विरूद्धको अन्तिम खेलमा २-३ ले खेल गुमाउन पुगेको थियो र सन् १९९५ मा आफ्नै देशमा भएको विश्वकपमा स्विडेन क्वार्टर फाइनलमा चीन विरुद्ध पेनाल्टी पछि पराजित भएको थियो र सन् १९९९ फिफा महिला विश्वकपमा टोली क्वार्टर फाइनलमा नर्वेसँग पराजित भएको थियो।

सन् २००१ मा टोली युरोपेली प्रतियोगिताको फाइनल पुगेको थियो तथापि टोली जर्मनीसँग पराजित हुँदै उप विजेतामा चित्त बुझाएको थियो। क्लाउडिया मुलरको एक उत्कृष्ट गोलको सहायताले जर्मनीले टोलीलाई १-० ले पाखा लगाएको थियो। संयुक्त राज्य अमेरिकामा सन् २००३ मा भएको [फिफा महिला विश्वकप]]मा, टोली पहिलो पटक विश्वकप फाइनलमा पुगेको थियो र जर्मनीसँग पुन: पराजित भएको थियो।

स्विडेनले सन् १९९६ एतलान्ता र सन् २००० मा सिड्नीमा भएको ओलम्पिक फुटबल प्रतियोगितामा भाग लिएको थियो। टोली तेस्रो हुँदै प्रारम्भिक चरणबाटै बाहिरिएको थियो। सन् २००४ मा युनानमा भएको ओलम्पिक फुटबल प्रतियोगितामा स्विडेनले तेस्रो स्थानको खेल ०-१ गोल अन्तरले जर्मनीको विरुद्धमा गुमाउन पुगेको थियो। सन् २००७ मा भएको फिफा महिला विश्वकपमा  स्विडेनी टोली पहिलो पटक फिफा महिला विश्वकपको प्रारम्भिक चरणबटै बाहिरिएको थियो। सन् २००८ मा, स्विडेनले ओलम्पिक खेलको क्वार्टर फाइनलमा जर्मनीलाई ०-२ ले हराउन सफल भएको थियो। स्विडेनले आल्गार्भे कप तीन पटक (सन् १९९५, सन् २००१ र सन् २००९) मा जितेको छ र टोलीले सन् १९९६ मा, यसमा दोस्रो स्थान हासिल गरेको थियो। सन् २०१० मा तेस्रो स्थानमा पुगेपछि टोलीे निम्न वर्षहरूमा वरियतामा चौथो स्थानमा परेको थियो।

फिफा महिला विश्वकपको छनोटमा टोलीले डेनमार्कलाई हराएसँगै टोली सन् २०११ मा जर्मनीमा भएको फिफा महिला विश्वकपमा सहभागी हुने अवसर प्राप्त गरेको थियो। टोलीले विश्वकै शीर्ष स्थानमा रहेको संयुक्त राज्य अमेरिकालाई क्वाटर र अस्ट्रेलियालाई सेमिफाइनलमा हराएको थियो। भविष्यको विश्व विजेता जापान विरूद्ध ३-१ ले पराजित भएको टोलीले तेस्रो स्थानको लागि फ्रान्स विरूद्धको खेलमा २-१ गोल अन्तरले जित निकालेको थियो। सन् २०१२ ओलम्पिक फुटबल प्रतियोगिताको लागि स्विडेनले सर्वश्रेष्ठ युरोपेली टोलीको रूपमा छनोट भएको थियो।

सन् २०१२ ओलम्पिक खेलहरूको समूह चरणमा, टोलीले विश्व विजेता जापानसँग गोल रहित बराबरी खेल खेलेको थियो भने टोली क्यानडासँग पनि २: २ मा बाँधिएको थियो। टोलीले पहिलो पटक दक्षिण अफ्रिकालाए ४-१ गोल अन्तरले पराजित गरेको थियो। क्वाटरफाइनलमा टोली फ्रान्ससँग १-२ गोल अन्तरले पराजित भएको थियो। ओलम्पिक खेल पश्चात्, स्विडेनी अन्तर्राष्ट्रिय महिला फुटबल खेलाडी पिया सुन्धगेले टोलीको प्रशिक्षकको रूपमा नियुक्त भएकी थिइन्।

सन् २०१३ मा, स्विडेनले दोस्रो पटक युरोपेली प्रतियोगिताको फाइनलको आयोजना गरेको थियो, जसले स्वचालित रूपमा टोलीलाई छनोट गरेको थियो। मनपर्नेको रूपमा सुरु भएको टोली सेमिफाइनलमा पूर्व विजेता जर्मनीको विरूद्ध पराजित भएको थियो। टोली पछि विश्वकपमा जर्मनीसँग पुन: १-४ गोल अन्तरले पराजित भएको थियो।

सन् २०१६ को ओलम्पिक खेलमा, टोली पहिलो पटक अमेरिका र आयोजक ब्राजिललाई पराजित गर्दै फाइनल प्रवेश गरेको थियो जहाँ टोली जर्मनी विरुद्धको खेलमा १-२ गोल अन्तरले पराजित भएको थियो। केही अन्तर्राष्ट्रिय खेल पश्चात्, सुन्धगेले पदबाट राजिनामा दिएकी थिइन् र यो पदमा पिटर गेहार्डसन लाई नियुक्त गरिएको थियो। सन् २०१९ फिफा महिला विश्वकपका लागि छनोट भएको थियो र टोलीले तेस्रो स्थान प्राप्त गरेको थियो।

खेलाडीहरू

हालको टोली
यसमा युइएफए महिला युरो २०२२ को लागि छनोट गरिएको टोली हो जसले २२ र २७ अक्टोबर २०२० मा, क्रमशः  र  सँग प्रतिस्पर्धा गरेको थियो।

हालै अवकास लिएको
यो सूची अपूर्ण हुनसक्छ, र उपस्थिति र गोल समेत गलत हुनसक्छ।

एकल प्रतियोगितामा 
सन् १९७३ देखि स्विडेनले खेलेका खेलहरू यस तालिकामा दिइएको छ।

हालसालैका खेलेका खेल तथा नतिजाहरू 

यसमा राष्ट्रिय फुटबल टोलीले खेलेका र आगामी खेलहरू प्रस्तुत गरिएको छ।

सूचक

सन् २०२०

सन् २०२१

सम्मानहरू

विश्वकप

युइएफए महिला युरो
विजेता: सन् १९८४ओलम्पिक खेलरजत पदक, सन् २०१६आलगार्भे कपविजेता: सन् १९९५, सन २००१, सन् २००९, सन् २०१८नर्दिय प्रतियोगिताविजेता: सन् १९७७, सन् १९७८, सन् १९७९, सन् १९८०, सन् १९८१साइप्रस प्रतियोगिताविजेता: सन् १९९०, सन् १९९२उत्तर अमेरिका कपविजेता: १९८७अस्ट्रेलिया कपविजेता: सन् २००३

फिफा विश्व वरीयता

 सबैभन्दा तल्लो   सबैभन्दा माथिल्लो   ह्रास   वृद्धि'''

सन्दर्भ सामग्रीहरू

बाह्य कडीहरू 

आधिकारिक वेबसाइट
फिफामा जानकारी पृष्ठ
[https://d01.fogis.se/svenskfotboll.se/ImageVault/Images/id_69553/ImageVaultHandler.aspx171212105537-uq  स्विडेनका अन्तर्राष्ट्रिय फुटबल खेलाडीहरू (सन् २९७३–२०१७)]
[https://d01.fogis.se/svenskfotboll.se/ImageVault/Images/id_1048/scope_0/ImageVaultHandler.aspx171128110313-uq  स्विडेनका अन्तर्राष्ट्रिय खेलहरू (सन् १९७३–२०१७)]

युरोपेली महिला राष्ट्रिय फुटबल टोलीहरू
युइएफए महिला प्रतियोगिता विजेता देशहरू